Carl **Zeth** Konstantin **Höglund** (kjent som *Zäta Höglund*, født 29. april 1884 i Göteborg, død 13. august 1956 i Stockholm) var en svensk politiker (kommunist og sosialdemokrat). Höglund var riksdagsmedlem (andrekammeret) i periodene 1915–1917 og 1929–1940, sjefredaktør for *Social-Demokraten* 1936–1940 samt finansborgerråd i Stockholm 1940–1950.

Liv og virke
------------

1905 ble et hendelsesrikt år for den unge Höglund. Sommeren 1905 krevde Norge å få bli selvstendig fra Sverige. I begynnelsen ville deler av det svenske politiske etablissementet ikke akseptere dette og forberede seg på å gå til krig mot Norge for att bevare unionen. Zeth Höglund skrev da manifestet *Ned med vapnen!* der han fordømte det han betegnet som borgerskapets krigsplaner oppfordret soldatene – den svenska arbeiderklasseungdommen – å nekte å gå til krig. Indirekte mente Höglund også at våpnene heller burde rettes mot det svenska borgerskapet, altså en revolusjon. På grunn av *Ned med vapnen!* ble Höglund dømt til seks måneders fengsel i Malmö. 

I 1915 ble Höglund igjen dømt til fengsel, også nå for sin antimilitarisme, denne gangen i forbindelse med utbruddet av første verdenskrig. I løpet av oppholdet på Långholmens fängelse skrev han dikt som ble utgitt på Frams forlag i 1918 med tittelen *Bläck och blod*.

Höglund var den fremste av lederne i den marxistiske gruppen som ble ekskludert av Sveriges socialdemokratiska arbetareparti i 1917 og var med på å danne Sveriges socialdemokratiska vänsterparti, som skulle bli Sveriges første kommunistiske parti, og i en periode medlem av Komintern. Höglund, en god venn av Lenin, var det nya partiets førsta partileder i perioden 1917–1924. Höglund hyllet Lenin og oktoberrevolusjonen, men skulle senere fordømme stalinismen og den videre utviklingen i Sovjetunionen (dette framgår tydelig for eksempel i hans ledere i *Social-Demokraten* i forbindelse med offentliggjøringen av Molotov–Ribbentrop-pakten). 

Etter å ha blitt utestengt fra SKP i 1924 grunnla Höglund et eget kommunistparti. Etter Hjalmar Brantings død i 1926 gikk Höglund imidlertid tilbake til sosialdemokratene, selv om han fortsatt anså seg som kommunist. Dette var grunnen til at Höglund aldri fikk noen tunge rikspolitiske verv for sosialdemokratene. Han var likevel finansborgarråd (finansbyråd) i Stockholm i mange år.

Zeth Höglund ligger begravet på Skogskyrkogården i Stockholm, uten gravsten.

Bildegalleri
------------

* Zeth Höglund som student i 1902.Zeth Höglund som student i 1902.
* Zeth Höglund taler i revolusjonsåret 1917.Zeth Höglund taler i revolusjonsåret 1917.
* En pause i debattene: Zeth Höglund, Yngve Larsson og Carl Albert Andersson, trolig sent på 1940-tallet.En pause i debattene: Zeth Höglund, Yngve Larsson og Carl Albert Andersson, trolig sent på 1940-tallet.

Referanser
----------

1. 1 2 3 4 5 6 7   Tvåkammar-riksdagen 1867–1970, side(r) 113, oppført som Höglund i Stockholm senare Äppelviken, C Zeth K, Svenskt porträttarkiv sj9PGLAlnmUAAAAAABfN0w, bind 1, besøkt 5. mars 2022[Hentet fra Wikidata]
2. 1 2 3 4 5   Svenskt biografiskt lexikon, oppført som C Zeth K Höglund, Svensk biografisk leksikon-ID 14017, besøkt 5. mars 2022[Hentet fra Wikidata]
3. ↑   Store sovjetiske encyklopedi (1969–1978), avsnitt, vers eller paragraf Хёглунд Цет, besøkt 28. september 2015[Hentet fra Wikidata]
4. ↑   Store sovjetiske encyklopedi (1969–1978), «Хёглунд Цет»[Hentet fra Wikidata]
5. ↑   Svenskagravar.se, www.svenskagravar.se, oppført som Höglund, Karl Zeth Konstantin, besøkt 22. april 2023[Hentet fra Wikidata]
6. ↑   Publicistklubbens porträttmatrikel 1936, oppført som HÖGLUND, Carl ZETH Konstantin, Stockholm, runeberg.org, side(r) 268, besøkt 5. mars 2022[Hentet fra Wikidata]

Eksterne lenker
---------------

* (en) Zeth Höglund – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger: | **Leder i Sverges socialdemokratiska vänsterparti**(1917–1924) | Etterfølger:**Karl Kilbom** |
| Forgjenger:**Halvar Sundberg** | **Finansborgarråd i Stockholm**(1940–1950) | Etterfølger:**John Bergvall** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenskt biografiskt lexikon **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** LIBRIS **·** SUDOC
 |